125 स्कूलों ने नहीं कराया शाला पोर्टल पर मिलान, आज देंगे रिपोर्ट
शाला दर्पण पोर्टल पर फीडिंग का 125 स्कूलों के संस्था प्रधानों ने मिलान नहीं करवाया है। डीईओ (माध्यमिक) ने संबंधित संस्था प्रधानों को रविवार को कार्यालय में उपस्थित होकर मिलान करवाने के निर्देश दिए हैं।
डीईओ (माध्यमिक) शाहिद मोहम्मद खान ने बताया कि माध्यमिक शिक्षा निदेशक के आदेश के तहत शाला दर्पण पोर्टल पर अपडेशन और स्कूल के संस्था प्रधान ओर से की गई फीडिंग की त्रुटियां सुधारने के लिए प्रपत्र 1 से 8 तक की हार्डकॉपी लेकर अनिवार्य रूप से 24 दिसंबर तक मिलान कराने के निर्देश दिए थे। इनमें से 125 स्कूलों के संस्था प्रधानों ने शाला दर्पण पोर्टल पर मिलान नहीं करवाया है। इन स्कूलों के संस्था प्रधानों को रविवार को कार्यालय पहुंचकर मिलान करवाने के निर्देश दिए हैं। उन्होंने बताया कि दिसंबर से शाला दर्पण का पे-मैनेजर से लिंक किया जाना प्रस्तावित है। ऐसी स्थिति में शाला दर्पण से स्टाफिंग पैटर्न का मिलान नहीं करवाने वाले स्कूलों का दिसंबर का वेतन भुगतान नहीं हो सकेगा। इसके लिए संस्था प्रधान स्वयं जिम्मेदार होंगे। इस संदर्भ में शासन सचिव माध्यमिक शिक्षा की ओर से सभी संस्था प्रधानों की वीडियो काॅन्फ्रेंस आईसीटी तृतीय चरण के स्कूलों में 29 को आयोजित की जा रही है। इसमें सभी संस्था प्रधानों को नजदीकी आईसीटी तृतीय चरण के स्कूलों मेें उपस्थिति सुनिश्चित करने के निर्देश दिए हैं।
hin_Deva hin_Deva hin_Deva